
REPUBLIKA HRVATSKA
OSJEČKO-BARANJSKA ŽUPANIJA
GRAD OSIJEK

Temeljem članka 11. stavka 1. Pravilnika o stipendiranju i odobravanju jednokratnih potpora učenicima i studentima (Službeni glasnik Grada Osijeka broj 12/19) Grad Osijek, Odbor za stipendiranje i odobravanje jednokratnih potpora učenicima i studentima raspisuje

       N A T J E Č A J

za dodjelu stipendija Grada Osijeka darovitim učenicima i studentima te učenicima i studentima koji su se opredijelili za deficitarna zanimanja i studentima koji su upisani u studijske programe iz STEM područja znanosti  za školsku godinu 2020./2021.

1. [bookmark: _GoBack]Za školsku godinu 2020./2021. dodijelit će se najviše 32 stipendije učenicima od čega će se najmanje 75% odobriti za deficitarna zanimanja ako kandidati ispunjavaju uvjete iz natječaja  i 52 stipendija studentima od čega će se najmanje 25% stipendija  odobriti darovitim studentima, 25% stipendija studentima koji se školuju za deficitarna zanimanja, a  50% stipendija studentima koji su upisani na studijske programe iz STEM područja znanosti uz ispunjavanje  uvjeta iz natječaja.

2. Visina stipendija koje će biti dodijeljene po ovom Natječaju iznosi:
· za učenike 600,00 kuna mjesečno
· za studente 1.200,00 kuna mjesečno

3. Pravo sudjelovanja na natječaju za dodjelu stipendije Grada Osijeka imaju učenici i studenti koji udovoljavaju sljedećim općim uvjetima:
· koji su državljani Republike Hrvatske
· koji su redovito upisani u III. ili IV. razred četverogodišnje srednje škole odnosno II. ili III. razred trogodišnje strukovne škole
· koji su redovno upisani u II. ili višu godinu stručnog studija, preddiplomski studija, integriranog preddiplomskog i diplomskog studija odnosno I. godine diplomskog studija odnosno specijalističkog diplomskog stručnog studija  u Republici Hrvatskoj ili izvan Republike Hrvatske
· koji imaju prebivalište na području grada Osijeka
· koji nemaju odobrenu stipendiju od strane drugog subjekta
· koji imaju prosjek ocjena prethodne dvije godine školovanja za učenike četverogodišnje škole, odnosno prethodne godine školovanja za trogodišnje strukovne škole:
- najmanje 4,50 za darovite učenike
- najmanje 3,50 za učenike koji se školuju za deficitarna zanimanja;
-     koji imaju prosjek ocjena prethodne godine studija:
		- najmanje 4,00 za darovite studente
		- najmanje 3,50 za studente koji se školuju za deficitarna zanimanja i studente koji su upisani na studijske programe iz STEM područja znanosti





4. Mjerila na temelju kojih se odabiru podnositelji zahtjeva su:
· opći uspjeh iz svih predmeta u prethodnoj godini školovanja za učenike trogodišnjih srednjih škola odnosno iz prethodne dvije godine školovanja za učenike četverogodišnjih srednjih škola
-    opći uspjeh iz svih položenih predmeta iz prethodne godine studija za studente
· paralelno pohađanje dvije srednje škole
· paralelni studij
· kategorizirani vrhunski sportaši
· sudjelovanje i uspjeh na natjecanjima učenika u srednjoj školi odnosno 
studenata na fakultetu
· pokazatelji rane izvrsnosti u disciplini
· socijalni status

5.   Deficitarna zanimanja srednje stručne spreme su:  
	 
       Trogodišnji srednjoškolski
Zidar / zidarica
Tesar / tesarica
Armirač / armiračica
Krojač/krojačica
Konfekcionar/konfekcionarka
Vozač / vozačica motornih vozila
Bravar / bravarica
Limar / limarica
Stolar / stolarica
Dimnjačar / dimnjačarka
Strojobravar / strojobravarica
Vodoinstalater / vodoinstalaterka
Plinoinstalater/plinoinstalaterka
Mesar / mesarica
Monter/monterka suhe gradnje
Kuhar/kuharica
Elektroinstalater/elektroinstalaterka
								 
Četverogodišnji ili petogodišnji srednjoškolski
Medicinska sestra / medicinski tehničar opće njege
Tehničar/tehničarka za očnu optiku

6.   Deficitarna zanimanja visoke stručne spreme su:  

Sveučilišni studij
Logopedija
Edukacijska rehabilitacija
Socijalna pedagogija
Geografija, nastavnički smjer
Rani i predškolski odgoj i obrazovanje


7.   Popis studijskih programa u STEM području znanosti koji udovoljavaju uvjetima za dodjelu STEM stipendija objavljen je u privitku ovog natječaja.

Zanimanja visoke stručne spreme koja su sukladno popisu Hrvatskog zavoda za zapošljavanje   navedena kao deficitarno zanimanje, a pripadaju STEM području, navedena su u Popisu studijskih programa u STEM području.


8.  Uz molbu za dodjelu stipendije učenik ili student dužan je priložiti preslike sljedećih dokumenata:                                                                                                                                                                                                                                                                                                                                                                                                                                                                                                                                                                                                                                                                                                
a) potvrdu o upisu u školu odnosno na fakultet. u školskoj godini 2020./2021.;
b) svjedodžbu prethodnog razreda za trogodišnje srednje škole odnosno svjedodžbe prethodna dva razreda za četverogodišnje srednje škole;
c) prijepis ocjena svih položenih ispita s prethodne godine studija;
d) dokaz o paralelnom pohađanju srednjih škola, odnosno fakulteta;
e) dokaz o kategoriji vrhunskog sportaša (Rješenje HOO);
f) dokaz o sudjelovanju i uspjesima na natjecanjima: županijsko, državno ili regionalno, međunarodno u prethodnoj školskoj odnosno akademskoj godini;
g) dokaz o pokazateljima rane izvrsnosti u disciplini u prethodnoj školskoj odnosno akademskoj godini (puna referenca objavljenog stručnog ili znanstvenog članka sa digitalnom poveznicom i papirnati ispis stručnog ili znanstvenog članka, potvrda iz registra patenta);
h) rješenje ili potvrdu:
- da je član obitelji kandidata redovni učenik ili student izvan prebivališta;
- da je roditelj nezaposlen;
- da kandidata uzdržava samohrani roditelj ili da dijete živi u jednoroditeljskoj obitelji;
- da je kandidat iz obitelji s troje i više djece;
- da je kandidat dijete poginulog hrvatskog branitelja;
- da je kandidat dijete bez oba roditelja;
- da je roditelj kandidata gluhonijem ili invalid s utvrđenim invaliditetom 80% i više;
- da je kandidat gluhonijem ili invalid s utvrđenim invaliditetom 80% i više; 
- da je kandidat dijete nestalog ili zatočenog hrvatskog branitelja;
-  izjava o broju članova kućanstva;
- o prihodima za svakog člana kućanstva za protekla tri mjeseca prije podnošenja prijave 
 na natječaj koju izdaje Ministarstvo financija – Porezna uprava Osijek  
 -dokaz o hrvatskom državljanstvu (preslik domovnice);
i) original potvrdu iz MUP-a o prebivalištu;
j) životopis.

9.   Ugovor o stipendiranju sklapa se za razdoblje jedne školske, odnosno akademske godine.

10.  Rok za podnošenje prijava na Natječaj je:
-   12. listopada 2020. za učenike 
-   30. listopada 2020. za studente

11. Molbe za dodjelu stipendije dostavljaju se u navedenom roku na adresu:
Grad Osijek, Upravni odjel za društvene djelatnosti, Odsjek za prosvjetu, tehničku kulturu, djecu i mladež, Kuhačeva 9, 31000 Osijek, s naznakom “Natječaj za stipendiju Grada Osijeka”.
Molbe se dostavljaju na obrascima koji se nalaze na službenoj web stranici Grada Osijeka www.osijek.hr ili se mogu dobiti u Gradu Osijeku, Kuhačeva 9, Pisarnica.

12.  Liste kandidata za dodjelu stipendija Grada Osijeka objavit će se na oglasnoj ploči 
       Grada Osijeka u Kuhačevoj 9 i na službenim stranicama Grada Osijeka (www. 
       osijek.hr) najkasnije 30 dana nakon isteka roka za podnošenje molbi.             
                                       
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             
13.  Molbe koje ne sadrže svu potrebitu dokumentaciju i koje nisu pravovremene
       neće se uzimati u obzir.

14.  Priloženi se dokumenti ne vraćaju kandidatima.

15.  Pravo na prigovor
       Sudionici natječaja koji nisu zadovoljni rezultatima natječaja imaju pravo podnošenja  
        prigovora Gradonačelniku u roku od  8  dana od  dana objave bodovne liste na oglasnoj 
     ploči Grada Osijeka.
        Odluku o prigovoru donosi Gradonačelnik u roku od 30 dana od dana isteka roka za   
        podnošenje  prigovora.
          Bodovna   lista	je	konačna	protekom	roka	za	prigovor,   odnosno     
        po  Odluci  Gradonačelnika  o prigovoru.

